hotchpotch/miracl-hf-unified huggingface dataset:
The Province
The Province ni gazeti la kila siku linalochapishwa na mtindo wa gazeti la porojo. Gazeti hili huchapishwa katika eneo la British Columbia na Kundi la Pacific Newspaper, kampuni shirika ya CanWest Global Communications. Limekuwa gazeti la kila siku tangu mwaka wa 1898.
Kulingana na utafiti wa NADbank wa hivi majuzi, wasomaji wa "The Province" kila siku(kati ya Jumatatu na Ijumaa) ni 520,100 ,takwimu hii inalifanya kuwa gazeti linalosomwa sana katika eneo la British Columbia.Vilevile,usambazaji wa nakala katika siku sita ni nakala 167,746 kwa kila siku.
Katika mwaka wa 1923, familia ya Southam ilinunua gazeti hili la "The Province". Miaka ishirini na miwili baadaye katika mwaka wa 1945, wachapishaji wa nakala za jarida hili waligoma. "The Province" lilikuwa gazeti lililonunuliwa sana kati ya magazeti mengine yote jijini Vancouver likiwa mbele ya "The Vancouver Sun" na lile la "News Herald". Kama matokeo ya mgomo huo wa wiki sita, gazeti hilo lilipoteza wanunuzi muhimu katika soko la magazeti ikifanya mauzo yao yapungue. Gazeti hili lilishuka hadi nafasi ya tatu katika mauzo ya magazeti. Katika mwaka wa 1957, magazeti ya "The Province" na "The Vancouver Sun" yaliuzwa kwa kampuni ya Pacific Press ambayo ikamilikiwa na kampuni zote mbili ("Vancouver Sun" na "The Province").
Mnamo 23 Machi 1922, "The Province" lilianzisha stesheni ya redio ya CFCB iliyotangaza habari mbalimbali na ripoti za soko la hisa. Kulikuwa na muhtasari za habari siku nzima zikifuatiwa na muziki. Stesheni hii ,kwa kawaida, ilikuwa ikifungwa saa nne ya usiku. Stesheni hii ilibadilisha jina lake kuwa CKCD katika mwaka wa 1923, na ikahamia mfumo wa usambazaji wa 730kHz katika mwaka wa 1925. Usimamizi wa gazeti hilo, "The Province" , likachukuliwa na kampuni ya Pacific Broadcasting katika mwaka wa 1933 huku "The Province" likiendelea kuipa stesheni hiyo ripoti na habari mbalimbali za kutangazwa.
Katika mwaka wa 1936, shirika jipya lililokuwa limeundwa la Canadian Broadcasting Corporation(liliundwa ili liwe shirika la utangazaji na pia la kusimamia sheria za utangazaji - jukumu hili la pili,hapo awali, lilikuwa la Idara ya Umarina na Uvuvi) liliagiza CKCD kurudisha kibali chake na kufunga kazi yake yote. Stesheni ya CKCD ilitangaza habari yake ya mwisho katika mwezi wa Februari 1940.
Michael Ranneberger
Michael E. Ranneberger ndiye Balozi wa Marekani wa sasa nchini Kenya. Alithibitishwa na bunge tarehe 29 Juni 2006 na kuanza kazi moja kwa moja mnmao 11 Agosti 2006. Yeye pia ana wajibu kwa uhusiano wa Marekani na Somalia. Mheshimiwa Ranneberger alihudumu kama Mwakilishi mkuu wa Sudan katika Taasisi ya Masuala ya Afrika kuanzia Januari hadi Agosti mwaka wa 2006. Kuanzia mwaka wa 2004 hadi mwaka wa 2005, alikuwa Naibu Katibu Msaidizi Mkuu wa Taasisi ya Afrika (kwa lugha ya Kimombo ‘Africa Bureau’). Aliwahi kuhudumu kama Mshauri Maalum wa Sudan kuanzia mwaka wa 2002 hadi mwaka wa 2004. Kuanzia mwaka wa 1999 hadi mwaka wa 2002, alikuwa Balozi wa Marekani katika Jamhuri ya Mali. Yeye ni mwanachama wa Huduma Kuu ya Kigeni na anashikilia nyadhifa ya Waziri wa wasifu (Career Minister).
Kuanzia Julai mwaka wa 1995 hadi Julai mwaka wa 1999, kama Mratibu wa maswala ya Kuba, Bw. Ranneberger alisaidia kuongoza sera ya Utawala ili kukuza mpito wa amani wa kidemokrasia katika nchini Kuba, na kwa sehemu yake aliimarisha msaada kwa wanaharakati wa haki za binadamu na maendeleo ya jamii ya raia inayojitegemea. Mara moja kabla ya kuchukua nyadhifa hiyo ya Kuba, kwa miezi sita alikuwa nchini Haiti akianzisha na kuendesha shirika la Haki na Maswala yanayohusiana na Usalama.
Mnamo Agosti mwaka wa 1994, akawa Naibu Mkuu wa Misheni katika mji mkuu wa Mogadishu. Huduma yake kama Naibu Mkuu wa Misheni katika mji mkuu wa Maputo kuanzia mwaka wa 1986 hadi mwaka wa 1989 ilijumuisha miezi nane kama mjukumu wakati wa vita vya wenyewe kwa wenyewe, wakati mpango wa msaada wa dharura wa Shirika la Maendeleo ya Kimataifa la Marekani,(USAID) nchini Msumbiji ulikuwa mmoja wa mpango kubwa zaidi katika sub-Saharan ya Afrika. Kama ofisa wa dawati nchini Angola kuanzia mwaka wa 1981 hadi1984 alihudumu kama mwanachama wa Katibu Msaidizi wa timu ya Crocker katika mazungumzo ya kuleta uhuru katika nchi ya Namibia na kuondolewa kwa vikosi vya Kuba nchini Angola.
Kuanzia mwaka wa 1989 hadi mwaka wa 1992 alihudumu kama Naibu Mkuu wa Misheni katika Asuncion, ambapo alihusika katika kusaidia mpito wa kidemokrasia wa baada ya Stroessner. Alipokuwa anashikilia nyadhifa ya Naibu Mkurugenzi wa Masuala ya Amerika ya Kati kuanzia mwaka wa 1992 hadi mwaka wa1994 alisaidia kusimamia utekelezaji wa mikataba ya amani nchini El Salvador na juhudi za kumaliza migogoro ya ndani nchini Guatemala. Baada ya kuhudumu kama msaidizi Maalum Katibu kuanzia mwaka wa 1984 hadi mwaka wa 1985, alituzwa tuzo la Ushirika wa Masuala ya Kimataifa katika Baraza ya Mahusiano ya Nje.
Bw Ranneberger alipata BA(shahada ya sanaa) kutoka Chuo Kikuu cha Towson State huko Baltimore na MA katika historia kutoka Chuo Kikuu cha Virginia. Yeye ni mpokeaji wa Heshima Awards Superior saba kutoka Idara na Rais Meritorious Service Award.
Roll Call
Roll Call ni gazeti linalochapishwa jijini Washington D.C. ,Marekani. Gazeti hili huchapishwa Jumatatu hadi Alhamisi wakati ule Congress ya Marekani ipo katika kikao.Pia, huchapishwa Jumatatu katika wakati wa mapumziko. Gazeti hili huwapa wasomaji wake habari kuhusu bunge na siasa zinazoendelea katika Capitol Hill. Mbali na kuwasilisha habari motomoto, gazeti hili hushirikisha habari za Washington D.C. ,makala ya wachambuzi wa siasa kama Morton M. Kondracke, Stuart Rothenberg na Norman Ornstein, na huwasilisha habari za wakati wa uchaguzi wa Congress kote nchini. RollCall.com, tovuti rasmi ya gazeti hili, huwasilisha habari motomoto na pia hutuma arafa kwa watu katika anwani zao kwenye mtandao.
Kundi la Roll Call, ambalo huchapisha gazeti hili, huendesha "Gallery Watch" ambayo ni tovuti inayofuatilia wabunge na "Congress Now" ambayo ni tovuti inayoarifu kuhusu sera na sheria katika Capitol Hill.
Ilianzishwa katika mwaka wa 1955 na Sid Yudain, katibu wa zamani wa Al Morano, mwanachama wa Congress. Alikuwa katibu wa kuhusika na vyombo vya habari . "Roll Call" ,hivi sasa, ni gazetii shirika la Kundi la The Economist. Kampuni zingine shirika ni "The Economist, CFO, European Voice" na "Capital Advantage".
Katika kila toleo, nakala 11,500 za "Roll Call" huwasilishwa Congress na nakala 400 huwasilishwa White House bila malipo yoyote. Wito wake ni "Gazeti la Capitol Hill Tangu Mwaka wa 1955."
Mnamo Februari 2008,"Roll Call" ilitangaza uzinduzi wa Roll Call TV. Ikiungana na Robert Traynham, ilitaka kuanzisha kipindi cha dakika 30 cha Jumapili, kingekuwa kipindi cha mahojiano. Kipindi hicho kingeshirikisha waandishi wa habari wa gazeti la "Roll Call" na wachambuzi wengine wa siasa.
Die Welt
Die Welt ni gazeti la kuchapishwa kila siku la Ujerumani. Gazeti hili huchapishwa na kampuni ya Axel Springer AG.
Lilianzishwa katika mji wa Hamburg katika mwaka wa 1946 na majeshi ya Uingereza yaliyokuwa huko. Walitaka kuchapisha gazeti la hali ya juu linalofanana na lile la "The Times" la Uingereza . Hapo mwanzoni, lilichapisha habari kutokana maoni ya Uingereza lakini kutoka mwaka wa 1947 lilianza kuwa na sera ya kuchapisha makala mawili kuhusu masuala muhimu , moja la maoni ya Kiingereza na moja la maoni ya Kijerumani. Katika upeo wake, gazeti hilo lilikuwa na usambazaji wa nakala takriban milioni moja.
Jarida hili ,hivi sasa, huchukua mfumo wa "gazeti huria la jiji" katika uhariri wake lakini "Die Welt" husemekana na wengi kuwa gazeti la kihafidhina.
Usambazaji wa wastani wa gazeti la "Die Welt" ni nakala 209,000 na gazeti hili hupatikana katika nchi 130. Matoleo ya kila siku ya maeneo mbalimbali hupatikana Berlin na Hamburg. Katika mwaka wa 2002, gazeti hili lilijaribu kuchapisha toleo la Kibavaria. Toleo dogo la kila siku hupatikana katika mji wa Bremen. Ofisi kuu za uhariri zinapatikana jijini Berlin, zikiwa pamoja na za " Berliner Morgenpost."
"Die welt" ndilo gazeti maarufu kabisa katika magazeti ya kundi la Axel Springer la uchapishaji. Magazeti shindani yake ni "Frankfurter Allgemeine Zeitung, Süddeutsche Zeitung" na "Frankfurter Rundschau" Katika sekta ya kifedha , limekuwa likileta hasara kwa miaka mingi lakini bado huchapishwa.
"Die Welt" ni mojawapo wa waanzilishi wa European Dallies Alliance na huwa na uhusiano mzuri na magazeti ya kuchapishwa kila siku ya nchi nyingine kama magazeti ya "Daily Telegraph" (Uingereza), "Le Figaro" (Ufaransa) na "ABC" (Uhispania).
Hivi sasa gazeti hili huchapisha toleo dogo la gazeti hili linaloitwa "Welt Kompakt", toleo la kurasa 32 lililofupisha gazeti lenyewe. "Welt Kompakt" huchapishwa kwa mitindo mipya inayolenga kuvutia vijana. Gazeti hili halichapishwi Jumapili lakini jarida jingine la "Welt am Sonntag" huchapishwa siku hiyo.
The Austin Chronicle
The Austin Chronicle ni gazeti badala linalochapishwa kila wiki hasa katika siku ya Alhamisi. Mtindo wake wa uchapishaji ni ule wa gazeti la porojo na huchapishwa Austin,Texas Marekani. Gazeti hili husambazwa katika maduka ya magazeti yanayopatikana karibu na barabara, katika hoteli na katika mikahawa ambayo wasomaji wanaolengwa huzuru. Gazeti liliripoti kuwa lina wasomaji takriban 230,000.
Gazeti la "The Chronicle" lilianzishwa katika mwaka wa 1981 na mchapishaji Nick Barbaro na mhariri Louis Black, wakipata usaidizi kutoka kwa wenzao waliopatana katika programu ya Chuo Kikuu cha Texas ya masomo ya filamu. Barbaro na Black ,pia, ni waanzilishi wa Tamasha la South by Southwest ingawa tamasha hili huendeshwa na kampuni ingine tofauti.
"The Chronicle" huhusisha ,mara kwa mara, makala ya maoni na vipengele kuhusu vyakula, sinema,sanaa na muziki. Jarida hili huwa na makala mengine maalum ya kila mwaka kama tuzo za ""Best of Austin"", toleo la Halloween, toleo la Aprili Fool's na shindano la hadithi fupi. "The Chronicle" huwa ni mdhamini wa Tamasha la Austin Chronicle Hot Sauce, linaloandaliwa katika mwisho wa Agosti na hujulikana kwa kuwa na malengo ya kulinda mazingira.
Katika mwaka wa 2006, "the Chronicle" lilianzisha makala mawili katika tovuti yao yaliyoandikwa na waandishi wao: "Chronic",linahusisha mitaa,jimbo,habari za kitaifa na habari za kisiasa; na "The Score" ,hili linaripoti kuhusu habari za michezo na halipatikani katika toleo la karatasi.
Wakosoaji wa filamu , Marjorie Baumgarten na Marc Savlov, ni waandishi wa makala ya "The Chronicle" na ,vilevile, ni wanachama wa Muungano wa wakosoaji wa Austin Film Critics.
Chenjerai Hove
Chenjerai Hove (amezaliwa 9 Februari 1956) ni mshairi wa Kizimbabwe, mwandishi wa riwaya na mwandishi insha. Alipata elimu yake katika Chuo Kikuu cha Afrika Kusini na Chuo Kikuu cha Zimbabwe, na amefanya kazi kama muelimishaji na mwanahabari. Mkosoaji wa sera za hivi majuzi za serikali ya Robert Mugabe, hivi sasa anaishi uhamishoni kama profesa wa Miradi ya Kimataifa wa muda katika Chuo Kikuu cha Brown (Taasisi ya Watson ya Masomo ya Kimataifa).
Chenjerai Hove amechapisha riwaya nyingi, mkusanyiko wa mashairi na mkusanyiko wa insha:
Liverpool Echo
Liverpool Echo ni gazeti linalochapishwa na kampuni ya Trinity Mirror katika eneo la Merseyside,Uingereza. Linachapishwa katika siku za Jumatatu mpaka Jumamosi, na ni gazeti la jioni la Liverpool na gazeti dada lake , "Liverpool Daily Post" ni gazeti la asubuhi. Katika nusu ya mwaka wa kwanza wa mwaka wa 2007, "Liverpool Echo" lilikuwa na usambazaji (wa Jumatatu hadi Jumamosi) wa nakala takriban 110,000.
Hapo awali, gazeti hili lilichapishwa na kampuni ya Liverpool Daily Post & Echo.
Mhariri ni Alistair Machray, aliyekuwa mhariri wa hapo awali wa gazeti la "Welsh Daily Post".
Katika mwaka wa 1879, "Liverpool Echo" lilianza kuchapishwa kama gazeti dada kwa lile la "Liverpool Daily Post". Kutoka kuanzishwa kwake hadi mwaka wa 1917, gazeti hilo liliuzwa kwa bei la nusu peni. Hivi sasa bei yake ni 47p.
Kampuni hiyo ilianza kupanuliwa katika mipango ya kuenea kimataifa. Katika mwaka wa 1985, iliendeleza na kuboresha muundo wake na ikaitwa Trinity Holdings Plc. Magazeti haya yalianzishwa tena yakichapishwa katika mitindo ya magazeti ya porojo. Yaliangazia nyakati ngumu za uhaba mkubwa wa ajira na shida za kijamii jijini Liverpool katika mwanzoni wa miaka ya 1980. Katika mwaka wa 1999, kampuni ya Trinity ilijiunga na kundi la Mirror Group Newspapers na kuwa Trinity Mirror. Kampuni hii ikawa kampuni kubwa kabisa ya uchapishaji wa magazeti nchini.
Mnamo Juni 2007, ilitangazwa kuwa gazeti la "Liverpool Echo" lilikuwa limeshinda haki za kuupa jina uwanja mpya katika eneo la Albert Dock. Hivyo basi, walichagua jina na uwanja huo unajulikana,hivi sasa, kama Liverpool Echo Arena.
Majimbo ya Venezuela
Hii ni orodha ya majimbo ya Venezuela:
Velocity (gazeti)
Velocity ni gazeti la bure la kuchapishwa kila wiki. Lilichapishwa kwa mara ya kwanza mnamo tarehe 3 Desemba 2003 na jarida la "The Courier Journal" ya Louisville, Kentucky.
Gazeti hili huchapishwa katika rangi zote na sio nyeusi na nyeupe tu. Linasambazwa katika maeneo 1,800 katika makata 13 ya Kentucky na Indiana Kusini
"Velocity" linaonekana na wengi kuwa jaribio la gazeti la "Courier Journal" na kampuni yake ya uzazi ya Gannett la kupata kipande cha soko liliodhibitiwa na gazeti la "Louisville Eccentric Observer". Gazeti la "Louisville Eccentric Observer" ni gazeti badala linalochapishwa kila wiki huko Louisville.
"Velocity" hulenga watu wa umri wa miaka 25 hadi umri wa miaka 34 kama wasomaji wa gazeti lao. Gazeti hilo lina uangalifu mkali ili lisihusike katika siasa ingawa limechapisha makala kuhusu masuala kadhaa ya ubishi kama yale ya Vita ya Iraq na upigaji marufuku wa uvutaji sigara katika maeneo ya umma katika Louisville.
Makala ya kila wiki ni kama "The Bar Hopper", baa ya mtaa inachunguzwa na maoni kutolewa kuihusu; "Rock This Town", makala yanayozungumza kuhusu bendi au mwanamuziki wa mtaa huo; "The Party Crasher", hadithi ya ki-picha ya matamasha yaliyofanyika huko; na "All I'm Saying Is", makala yaliyoandikwa na msomaji. Gazeti hili linajumuisha sehemu ya filamu inayoitwa "The Big Screen" inayoangazia filamu zinazoonyeshwa kwenye sinema za mitaa. Maoni kuhusu filamu hizo huandikwa katika aya moja kwa njia inayochekesha.
Mikoa ya Kazakhstan
Hii ni orodha ya mikoa ya Kazakhstan:
* This code has been deleted from ISO 3166-2.
Evening Times
The Evening Times ni gazeti linalochapishwa kutoka Jumatatu hadi Jumamosi jijini Glasgow, Scotland.
Jarida hili, gazeti dada la "The Herald", lilianza kuchapishwa katika mwaka wa 1876. Kaulimbiu yake ni ""Nobody knows Glasgow better"" ("Hakuna mtu anayejua Glasgow zaidi").
Uchapishaji wa "Evening Times"(na gazeti dada lake) ulihamia jengo la Charles Rennie Mackintosh katika barabara ya Mitchell Street katika mwaka wa 1868. Jengo hili ,hivi sasa, linaitwa "The Lighthouse" na ni Kituo cha Scotland cha Uchoraji wa Majengo na Ubunifu wa mitindo ya kujenga majumba ya jiji.
Katika mwaka wa 1964, kampuni ya uchapishaji ya George Outram ilinunuliwa na Sir Hugh Fraser. Ulipofika mwaka wa 1979, umiliki ulichukuliwa na kampuni ya Lonrho ya Tiny Rowland.
Tarehe 19 Julai 1980, jarida hili lilihamia ofisi katika barabara ya 195 Albion Street, jumba lenyewe lilikuwa na pande ya mbele iliyokuwa rangi nyeusi hasa likifuata mtindo wa jengo la "Black Lubyanka" la gazeti la "Daily Express" lililokuwa katika barabara ya London ya Fleet Street. Jengo hilo la Albion Street lilikuwa limetumika kama jumba la shirika la wafanyikazi wa gazeti la Scotland la "Daily News" tangu Mei hadi Novemba 1975.
Usimamizi ulinunuliwa mnamo Mei 1992 na Caledonian Newspapers ikaundwa, kampuni hii ilinunuliwa baadaye na stesheni ya televisheni ya Scotland Television katika mwaka wa 1996. Baada ya ununuzi huu, kundi hilo la televisheni lilijiita Kundi la "Scottish Media Group", jina hili lilifupishwa kuwa SMG na na hapo mwaka wa 2008 likaitwa STV Group plc.
Magazeti ya "The Evening Times" na "The Herald" yanamilikiwa na Newsquest (sehemu ya kampuni ya Gannett),iliyonunua sekta ya uchapishaji ya SMG katika mwaka wa 2003 kwa bei ya £ milioni 216. Bei hiyo iliyoleta uzushi sana.
Gazeti hili huuzwa katika maduka yake maalum karibu na Glasgow City Centre, wauzaji wakinena kaulimbiu inayojulikana ya Times!Evening Times! kila dakika chache. Aidha, husambazwa hadi kwa milango ya nyumba za watu na wavulana na wasichana wanaofanya kazi hiyo na ,pia, huuzwa katika maduka mengi ya Glasgow.
"The Evening Times" linapatia jina lake chapisho dogo la kila mwaka la kandanda ya Scotland linaloitwa "Wee Red Book". Chapisho hili huorodhesha michuano ya timu inayofanyika mwaka huo katika ligi zote za Scotland na huorodhesha washindi wa hapo awali katika ligi na mashindano ya kombe nchini Scotland,Uingereza na Uropa.
Birmingham Post
Birmingham Post ni gazeti lililoanza kuchapishwa hapo awali na John Frederick Feeney kwa jina la "Daily Post" katika eneo la Birmingham, Uingereza katika mwaka wa 1857. Hili lilikuwa gazeti liuzwalo sana katika eneo la West Midlands, ingawaje haikuwa na ushindani kutoka magazeti mengine katika eneo hili.
Mtindo wa kuchapisha ilibadilishwa katika mwaka wa 2008. Gazeti hili liliacha kuchapisha mwatangazo katika ukurasa wake wa kwanza katika mwaka wa 1946 likaanza kuchapisha habari muhimu tu katika ukurasa huo.
Jengo la "Post and Mail" katika mji wa Birmingham lilifunguliwa katika mwaka wa 1965 ili kutumikia magazeti ya "Post" na "Evening Mail" lakini "Post" na magazeti dada yake yalihamia jengo la Fort Dunlop, maili tatu kutoka katikati wa mji, katika mwezi Agosti 2008.
Baada ya usimamizi kubadilika mara kadhaa, gazeti hilo ni kampuni shirika katika kundi la Trinity Mirror Group. Mnamo Februari 2008, gazeti hilo lilianzisha upya tovuti yake kama birminghampost.net.
Mnamo Novemba 2009, jarida lilianza kuchapishwa kila wiki badala ya kila siku.
The Tech (gazeti)
The Tech, lililochapishwa kwa mara ya kwanza 16 Novemba 1881, ni gazeti kongwe kabisa na kubwa kabisa la kampasi katika Taasisi ya Teknolojia ya Massachusetts( Massachusetts Institute of Technology-MIT) . Linapatikana katika eneo la Cambridge, Massachusetts. Matoleo huchapishwa Jumanne na Ijumaa katika mwaka wa masomo, kila siku katika kipindi cha wanafunzi wapya kuripoti, mara moja kwa wiki katika mwezi wa Januari na mara kadhaa katika majira ya joto. Nakala huchapishwa na husambazwa kote katika kampasi ya MIT katika asubuhi hiyo ya uchapishaji.
"The Tech" ndilo gazeti la kwanza kuchapishwa kwenye mtandao wa tarakilishi za ulimwengu. Katika ukurasa mmoja wa tovuti yake kumeandikwa "Gazeti la kwanza la dunia kwenye mtandao ,lilianzishwa mwaka wa 1993." Hapo awali, "StarText" , mfumo wa aina ya "videotex" ya "Fort Worth Star- Telegrams" wa kuonyesha makala ya magazeti kwenye skrini za kompyuta, ilianzishwa katika mwaka wa 1982 katika Fort Worth, Texas. Ingawaje, mfumo wa "StarText" haukutumika kwenye mtandao mpaka mwaka wa 1996.Katika mwaka wa 1987, gazeti la "Middlesex News" (Framingham, Massachusetts) ilianzisha "Fred Kompyuta", mfumo wa BBS uliotumika kuangalia toleo la siku inayofuata na ,hapo baadaye, mfumo huu ulitumika kuandaa makala ya filamu ya gazeti hili.
Karibu kila toleo la "Tech" hupatikana kwenye tovuti na matoleo mengi hupatikana kama faili za PDF. Kwa mfano, toleo la kwanza lililochapishwa:
The Tech (16 Novemba 1881). Lilihaririwa na Arthur W. Walker, kisha likachapishwa na Alfred Mudge & Son, Printers, wanaopatikana katika barabara ya 34 School Street katika Boston. Hivi sasa, gazeti la "Tech" linachapishwa na kampuni ya uchapishaji Mass Web Printing Company, kitengo cha Kundi la Phoenix Media/Communications Group linalochapisha "Boston Phoenix". Kutoka mwaka wa 2000 - 2009, "Tech" lilichapishwa na Charles River Publishing katika Charlestown na ,kwa muda mfupi, Saltus Press katika Worcester, baada ya Saltus kununua CRP.
Kumbukumbu za "The Tech" zinapatikana katika tovuti yao.
Vision of Love
"Vision of Love" ni wimbo wenye miondoko ya pop na R&B ulioandikwa na Mariah Carey akishirikiana na Ben Margulies na kutayarishwa na Rhett Lawrence pamoja na Narada Michael kwa ajili ya albamu ya Mariah Carey iliyoitwa "Mariah Carey" iliyaotoka rasmi mwaka 1990. Wimbo huu ulitoka kama single ya pili katika mwaka 1990, nchini Marekani na na baadae mwaka huo huo ilitoka katika maeneo mrngine ya dunia. Wimbo huu ulifanikiwa kukaa katika nafasi ya kwanza katika chati ya Billboard Hot 100 kwa wiki nne mfululizo.
"Vision of Love" ni wimbowa kwanza kuandikwa na Carey akishirikiana na Margulies mara baada tu ya Carey kusaini mkataba waka na studio za Columbia Rocords chini ya mkurugenzi wake Tommy Mottola. Miondoko ya albamu hii imetungwa na Carey kwa kushirikiana na Margulies ambayo kwa kiasi fulani huweza kufanana na ile ya miaka ya 1950 .
Wadadi wa mambo wanadai kuw, wimbo wa "vision of love" unaelekea kushukuru upendo kwa Mungu zaidi kuliko upendo kwa mpenzi. Mashairi katika wimbo huu yanaelekea kuonesha ndoto za Mariah kuwa mwanamuziki.. Carey aliliambia gazti la "Ebony" kuwa, "wimbo huu unaelezea kila kitu kuhusu maisha yangu". Kwa mujibu wake anasema kuwa, mashairi ya wimbo huu yanaeleze harakati zake za binafsi alipokuwa mdogo, ikiwa ni pamoja na kukabiliana na kutengana kwa wazazi wake pamoja na uhusiano kati y familia yao na majirani zao. Carey's vocal range in the song is Eb3-C7.
Wimbo huu ulichaguliwa kugombea tuzo ya Grammy Awards za mwaka 1991, katika jamii ya mwanamke mwenye sauti nzuri, ambapo wimbo huu ulishinda, na pia Tuzo kwa ajili ya wimbo bora wa mwaka .
Jarida la "Entertainment Weekly" la mwaka 2005, liliandika kuwa wimbo wa Mariah Carey unavutia hususani kwa wale waimbaji wa wadogo. ."
Nchini Marekani, wimbo wa ‘’’Vision of Love’’’ uliingia katika chati za Billboard Hot 100 na kufikia katika nafasi ya 73, hii ikiwa ni tarehe 2 Juni 1990, na uliweza kufikia katika nafasi ya kwanza katika wiki yake ya tisa. It remained at number 1 for four weeks and was ranked sixth on the Hot 100 year-end chart. Single hii ilifika katika nafasi ya kwanza katika chati ya Hot R&B/Hip-Hop Songs kwa muda wa wiki mbili, na katika chati ya Hot Adult Contemporary Tracks kwa wiki tatu. Wimbo wa "Vision of Love" uliingia katika nyimbo kumi bora nchini Australia, United Kingdom, Ireland na nchini Netherlands. na kufanikiwa kufika katika nafasi ya kwanza nchini Canada na New Zealand.CD iliyotoka kwa ajili ya ulimwengu mzimae
UK CD single
UK CD maxi-single
! Wasambazaji
! Mauzo
! Certification
The Joplin Globe
The Joplin Globe ni gazeti la kuchapishwa kila siku kwa wiki katika eneo la Joplin, Missouri,Marekani. Linasambazwa katika makata 14 katika kusinimashariki mwa Missouri. Tangu mwaka wa 2002, imemilikiwa na shirika la Community Newspaper Holdings.
Gazeti hili linaajiri wanahabari 45 katika chumba chake cha habari. Kaulimbiu yake ya masoko ni "Ni dunia yako. Sisi tunawasilisha tu." [1]
Katika mwaka wa 1933, "The Joplin Globe" ilipata habari muhimu sana ya kitaifa baada ya kupata kamera iliyoachwa nyuma na Bonnie na Clyde.
Baada ya mapambano na polisi wa mtaa, walichapisha picha zilizotolewa kutoka filamu ya kamera hiyo. Picha hizi ni kama zile maarufu za Bonnie akimshika Clyde na kuigiza kuwa amemshikia Clyde bastola na za Bonnie akiwa akiwa ameshika bastola mkononi mmoja na sigara mdomoni mwake.
Thomas G. Barbee alizaliwa katika mwezi wa Oktoba 1870 katika Ritchey, katika kata la Newton, Missouri. Thomas alimwoa Laura (jina lake la pili halijulikani) aliyekuwa amezaliwa Januari 1874 katika Missouri. Barbee alimiliki "Joplin Globe" na akaanzisha kuchapisha gazeti la "Joplin Tribune." Barbee alifariki tarehe 18 Oktoba 1924 katika Joplin, kata la Jasper, Missouri.
Mankato Free Press
The Free Press ni gazeti linalochapishwa kila siku katika eneo la Mankato , Minnesota.
Mnamo 4 Aprili 1887, Mhariri L.P. Hunt alichapisha toleo la kwanza la "Mankato Daily Press" na akagundua halikuwa kazi rahisi. Katika kuomba msamaha kutoka kwa wasomaji wake, Hunt aliandika, "Kazi ya kuchapisha idadi ya hapo awali ya nakala za gazeti hili ni gumu kuliko watu wasiohusika na kazi ya magazeti wanavyojua ama wanavyoambiwa kuwa. Ukweli ni kuwa gazeti la leo la "Daily Free Press" limekuwa fupi kwa matumizi ya telegrafia ,na vilevile vitu vingine lakini bado lilikuwa ngumu kwa wafanyikazi wetu kulichapisha na tunaomba kuwa watu watatuvumilia siku moja au mbili tukiwa tukinyoosha 'mercheen' zetu."
Tangu wakati ule, 'mercheen' imeendelea kuchapisha magazeti yao katika eneo la Mankato kwa miaka 100 bila shida yoyote.
Chapisho la seminali lilikuwa "Independent" lililoanza kuchapishwa katika mwaka wa 1857. Miaka sita baadaye, jarida hili lilinunuliwa na Charles Slocum na likaitwa "Mankato Union". Kisha katika mwaka wa 1880, gazeti la "Union" na gazeti shindani lake katika eneo la Mankato, "Record" yakaungana na kuwa gazeti la wiki la "Mankato Weekly Free Press". Liliendelea kama gazeti la wiki hadi mwaka wa 1887 lilipokuwa gazeti la kila siku. Lilianza kama gazeti la kihafidhina la "Republican" na likabaki kuwa hivyo hadi sasa. Katika mwaka wa 1970, gazeti lilitoa neno "Mankato" kutoka jina lake. Neno "Daily" lilikuwa limeondolewa katika mwaka wa 1940.
Mmiliki wa mwisho wa gazeti hili alikuwa Jared How, aliyeuza kampuni ya The Free Press kwa Shirika la Ottaway Newspapers (kitengo cha kampuni ya Dow Jones na Wenzake). Ottaway ilinunua asilimia 11 ya kampuni hiyo katika mwaka wa 1977 na asilimia ilyobaki katika mwaka wa 1979. Katika mwaka wa 2002, Ottaway iliuza "The Free Press" na magazeti mengine kwa Shirika la Community Newspaper Holdings.
Katika mwaka wa hamsini wa uchapishaji wa gazeti hili, usambazaji wa "The Free Press" ulikuwa nakala 12,000; hivi leo usambazaji wake ni nakala 22,629 kila siku. Huchapisha ,pia, magazeti ya "Mankato Magazine" na "The Land"- gazeti kuhusu ardhi na vijiji katika eneo la Minnesota. Hutumikia wasomaji wake kwa tovuti ya http://www.mankatofreepress.com iliyoanzishwa katika mwaka wa 1994 na hivi sasa hii ndiyo tovuti maarufu katika eneo hilo.
Wafanyikazi wa "The Free Press" huhudumia makata 6 - Blue Earth, Nicollet, Le Sueur, Brown, Waseca na Watonwan. Miji mikubwa ya Mankato, Mankato Kaskazini, Waseca, St Peter na Le Suerer ,pia, huwa maeneo ya usambazaji. Gazeti hilo linajisifu kwa makala na picha zilizotuzwa tuzo mbalimbali. Gazeti hili huchapisha habari za michezo na habari za Chuo Kikuu cha Minnesota na habari za Mankato. Gazeti hili huchapisha "Mankato magazine"(usambazaji wa nakala 10,000) na "The Land" (usambazaji wa nakala 35,000).
Hydrox
Hydrox ni aina ya kuki iliyojazwa chokoleti ambayo ilianzishwa katika mwaka wa 1908 na ikatayarishwa na Kampuni ya Sunshine Biscuits. Jina lake la "Hydrox" linatokana na vipengele vya atomu vinavyounda maji: hasa haidrojeni na oksijeni. Baadhi ya ripoti kadhaa ,inasemekana kuwa Oreo ,iliyoanzishwa baadaye katika mwaka wa 1912, ilikuwa imeundwa ikiiga mfano wa Hydrox. Ingawaje, Hydrox imeshambuliwa na wengi kuwa bidhaa hii ilikuwa ikiiga Oreo. Ikilinganishwa na Oreo, kuki ya Hydrox ilikuwa inaonja "tamu kidogo" na ilikuwa ngumu na bora kuliwa na maziwa.
Sunshine Biscuits ilinunuliwa na kampuni ya Keebler katika mwaka wa 1996 na katika mwaka wa 1999 ,Keebler ilibadilisha Hydrox na kuki zinazofanana na hizo mpya zilizoitwa Droxies. Keebler ilinunuliwa , baadaye, na kampuni ya Kellog's katika mwaka wa 2001. Kellog's ilitoa bidhaa za aina ya Droxies kutoka kwenye soko katika mwaka wa 2003. Kellog's ,hivi sasa, inauza kuki za chokoleti chini ya jina la "Famous Amos". Mashabiki kadhaa wa Hydrox ya hapo awali hushuku kuwa hizi ni ni kuki za Hydrox zinazoanzishwa tena huku wengine wakitafuta furaha kwa kuki zingine kama za Newman-O's na zingine mbalimbali. Kampuni ya Kellog's husema upishi wa Hydrox ni wa kipekee usiojulikana na kampuni zingine.
Katika mwaka wa mia wa kuki hizi, Kellog's ilianzisha tena usambazaji wa Hydrox chini ya jina la Sunshine. Bidhaa za kwanza zilianza kusambazwa katika mwisho wa mwezi wa Agosti 2008. Mashabiki wa Hydrox waliisumbua kampuni ya Kellog's huku maelfu wakipiga simu na kuandika ombi la kutaka kuki hizo zitayarishwe tena. Upishi wa Hydrox mpya ulibadilishwa kidogo kutoka ile ya zamani; walitoa mafuta ya aina ya "trans-fats" kutoka matumizi katika upishi. Kuki hizo zilikuwa zinafaa kupatikana katika taifa zima kwa muda mfupi lakini baada ya muda chini wa mwaka mmoja Kellog's ilitoa Hydrox kutoka tovuti yao.
Kampuni ya Carvel ya kuunda vyakula vya aina ya "ice cream" huuza "ice cream" zilizotayarishwa na makombo ya kuki za "Hydrox". Carvel inatumia hali ya kuki hizo ya "all-kosher" kama mbinu ya kuongeza mauzo kama vile Oreo ya hapo awali ilitumia mafuta ya nguruwe. Kuki hizi hazitajwi kwa jina katika tovuti ya Carvel lakini katika mabango yake yaliyowekwa ndani ya maduka kuki hizo zimeandikwa kama kuki za hydrox (jina likiwa na "h" ndogo).
Peek Freans
Peek Freans ni aina ya chakula ya biskuti au vitafunio. Aina hii inamilikiwa na United Biscuits (katika Uingereza) ingawa jina hilo la ""Peek Frean"" halitumiki tena katika Uingereza.Katika Marekani na Kanada, "Peek Freans" inamilikiwa na Kraft Foods.
Peek, Frean na Wenzake ilianzishwa katika mwaka wa 1857 katika eneo la Bermondsey, London, Uingereza na waanzilishi James Peek na George Hender Frean. Katika mwaka wa 1861, kampuni hii ilianza kusafirisha biskuti ili ziuzwe nchini Australia na ,baadaye,katika maeneo mengine ya ng'ambo. Walihamia kiwanda kubwa zaidi katika Bermondsey katika mwaka wa 1866 walipoendelea kuoka biskuti hizo mpaka zilipoachishwa katika mwaka wa 1989.
Katika mwaka wa 1861, walianzisha biskuti ya Garibaldi. Katika mwaka wa 1910, kampuni ilianzisha biskuti zake za kwanza za "cream", hivi sasa zinajulikana kama biskuti za aina ya Bourbon.Katika mwaka wa 1924, walijenga kiwanda chao cha kwanza nje ya Uingereza , kiwanda kilijengwa Dum Dum, Uhindi.
Katika mwaka wa 1921, Peek Frean iliingia katika mkataba na kampuni shindani ya Huntley & Palmers. Mkataba huu ulisababisha kuundwa kwa kampuni ya kutayarisha biskuti ya Associated Biscuit Manufacturers. Hata hivyo, kampuni zote mbili ziliendesha majina ya bidhaa zao na maeneo yao ya kazi.
Mwaka wa 1949 ulishuhudia kuanzishwa kwa jumba la kwanza la kampuni la uokaji knchini Kanada. Jumba hilo la uokaji , linalopatikana katika barabara ya Bermondsey Road katika East York, Ontario, bado linazalisha bidhaa.
Katika maisha ya kampuni hiyo, ilibadilisha jina lake kutoka "Peek, Frean na Wenzake" hadi likawa "Peek Frean"(katika mwanzo wa karne ya ishirini) na kisha "Peek Freans"(katika miaka ya 1970). Jina hilo likatumika sana katika bidhaa zake kwa miaka mingi.
Honey Smacks
Honey Smacks ni chakula cha aina ya ngano iliyofanywa kuwa tamu kinachotayarishwa na Kellog's.
Katika mwaka wa 2008, ulinganisho wa thamani ya lishe za bidhaa 27 za nafaka, Ripoti za Wateja za Magazeti ya Marekani zilionyesha kuwa "Honey Smacks"na "Golden Crisp" ndizo zilikuwa na sukari nyingi katika bidhaa zao - zaidi ya asilimia 50 ya uzito wa bidhaa. Ripoti ilisema "Kuna kiwango cha sukari katika kula "Honey Smacks" sawa na kula ndazi la "donut" lililopakwa sukari la duka la Dunkin' Donuts." (Bidhaa zote mbili ni za ngano yenye imefanywa tamu) Ripoti za Wateja zilipendekeza kuwa wazazi wachagulie watoto wao bidhaa za nafaka zenye thamani kubwa ya lishe .
Ilianzishwa katika mwaka wa 1953, bidhaa hii imebadilishwa jina mara kadhaa. Ilianza ikiitwa "Sugar Smacks". Katika miaka ya 1980, iliiitwa "Honey Smacks". Katika mwanzoni wa miaka ya 1990, labda kwa sababu katuni ya kuwakilisha bidhaa ,Dig'em Frog, ilionyeshwa mara kwa mara ikiita bidhaa "Smacks", neno la "Honey" likatolewa kutoka jina la bidhaa na ikaitwa "Smacks". Katika mwaka wa 2004, bidhaa hii ilipewa jina lake la awali na likaitwa "Honey Smacks" na hili ndilo jina lake hadi sasa. Katika nchi ya Meksiko inajulikana kama SMAK.
Kaulimbiu kadhaa zimetumika katika kutangaza "Honey Smacks" kwa mfano: "They're Honey Smackin' good!"" kutoka mwaka wa 1984-1987, ""I Dig'em"" katika mwaka wa 1991-1994, na ""Satis-Smack-tion!"" (1995-1997).
Watumbuizaji wanaojulikana kama "clown" wametumika ,pia, katika kutangaza bidhaa hii kutoka mwaka wa 1953 mpaka 1956 kwa mfano "Cliffy the Clown" alitumika katika matangazo. Katika mwaka wa 1957 , mnyama wa kuogolea majini anajulikana kama "seal" aliyevaa sare za baharia ndiye aliyekuwa mwakilishi wa bidhaa hii. Katuni farasi ya Hanna-Barbera iliyoitwa Quick Draw McGraw ikawa mwakilishi katika mwaka wa 1961 na ikafuatiwa na "The Smackin' Bandit" katika mwaka wa 1965. Alibadilishwa katika mwaka wa 1966 na "Smackin' Brothers" waliokuwa kaka wawili waliovaa kaptula za dondi na kinga za dondi. Mwanzoni mwa miaka ya 1970, Chifu Mhindi alikuwa mwakilishi kwa muda mfupi na akabadilishwa na Dig 'Em Frog katika mwaka wa 1972. Dig 'Em aliendelea kuwa katuni mwakilishi wa bidhaa hiyo hata baada ya kubadilishwa jina kuwa "Honey Smacks". Dig 'Em alibadilishwa na mnyama anayehusiana zaidi na asali, Wally Dubu, katika mwaka wa 1986, lakini Dig 'Em akarudishwa kwa sababu ya mahitaji ya umma katika mwaka wa 1987. Katika miaka ya 1990, matangazo ya kampeni kwa ajili ya bidhaa hi ilihusisha Dig 'Em akijaribu kula Smacks ilhali akimhepa adui wake, Kitty. Katika mwaka wa 1997, matangazo hayo yakaacha kutangazwa.
Katika Uingereza, bidhaa hii iliwakilishwa na kutangazwa na katuni "Barney Bee" na ikashindana na bidhaa ya "Sugar Puffs" kutoka kampuni ya Quaker's. Hata hivyo, kutokana na umaarufu wa "Sugar Puffs",hivi sasa inajulikana kama "Puffa Wheats", "Honey Smacks" hupatikana katika Poundland na maduka mengine ya Pound katika Uingereza.
Katika Australia, bidhaa hii imejulikana kama "Honey Smacks" tangu miaka ya 1970. Huko Unorwe, bidhaa hii inajulikana kama ""Honni Korn Smacks"".
Shake It Off
"Shake It Off" ni wimbo uliondikwa na mwimbaji wa nchini Marekani Mariah Carey, kwa kuhirikiana na waandishi wengine kama vile Jermaine Dupri, Bryan-Michael Cox, Johntá Austin, na ulirekodiwa katika abamu ya kumi ya Carey, iliyojulikana kama "The Emancipation of Mimi" iliyotoka mwaka (2005). Wimbo huu uliandaliwa kwa msaada wa watengenezaji wenginekama vile Dupri na Cox. Wimbo huu ulitoka kama single ya tatu kutoka katika albamu hii ya mwaka 2005.
"Shake It Off" ilitoka na kufika katika nafasi mbalimbali katika chati ya Top 40 Mainstream contemporary hit radio ncahini Marekani tarehe 12 Juni 2005... Wimbo huu kwa mara ya pili ulitayarishwa na DJ Clue ambaye alitayarisha rimiksi ya nyimbo za hapo kabla, kama vile wimbo wa ‘’We Belong Together’’.
Bill Lamb wa mtandao wa About.com alisema kuwa ‘’wimbo huu ni zaidi kidogo ya nyimbo zilizotangulia’’." Mwimbaji wa Yahoo! Music nayeitwa Dan Gennoe anauita wimbo huu kuwa ipo kaive nnyimbo za Usher.".
Nchini Marekani wimbo huu uliingia katika chati ya Bilboad na kufikia katika nafasi ya 66,
., katika wiki yake ya pili katika chati huzi,liweza kufika katika nafasi ya 2,nyuma ya single zilizopita za Carey kama vile ‘’We Belong Together’’ na kumfanya Carey kuwa mwanamuziki wa kwanza wa kike kuwahi kufikisha nyimbo mbili zinazofuatana katika nafasi ya kwanza na ya pili.. Wimbo wa "Shake It Off" ulifika katika namba 2 baada ya wiki sita baada ya wimbo wa ‘’We Belong Together’’ kushuka kutoka nafasi ya kwanza hadi nje ya chati hiyo.
Video ya single hii iiongzwa na jJake Nava n Inaanza kwa kumwnesha Carey akiwa na mpenzi wake. Carey anamlaumu mpenzi wake na anamwambia kuwa,wanachana na anaonekana kupanga nguo katika mabegi yake na anaonekana kuondoka katika nyumba hiyo. Carey anaonekana kusimama katika mghahawa mmoja, na baadae anaonekana akiwa katika kituo cha magari. Na Chris Tucker akiwa ameka katika kiti cha basi. Video inaendelea na mwishoni. Anaonekana michana mdogo ambaye ametokezea pia katika albamu yake ya mwaka 1995, ya ‘’Fantasy’’.
Video hii ilichaguliwa kugombea katika tuzo ya MTV Video Music Awards ya mwaka 2006 katika jamii ya Best R&B Video.
Australian CD single
US Promo 12" Single
"Get Your Number"/"Shake It Off"
Shirika la A.H. Belo
A.H Belo Corp ni kampuni inayohusika na vyombo vya habari iliyokuwa na makao yake Dallas,Marekani. Kampuni hii inamiliki magazeti manne ya kuchapishwa kila siku na majarida matano madogomadogo. Shirika la sasa liliundwa baada ya Shirika la Belo kugawanya operesheni zake za utangazaji na za uchapishaji kuwa mashirika mawili. Mkurugenzi mkuu ni Robert Decherd ambaye alikuwa akiongoza Shirika la Belo kabla ya mgawanyiko huo kufanyika. Makao makuu ya kampuni hii ni Jengo la Belo Building katika eneo la Dallas.
Kampuni hii ilianzishwa kama shirika dogo lililomilikiwa na Shirika la Belo mnamo 1 Oktoba 2007. Mnamo 8 Februari 2008 hisa za kampuni ziliuzwa kwa umma ili watu wapate kumiliki kampuni hii. Ingawa kampuni hii ilianzishwa katika mwaka wa 2008, shirika hili lina mizizi yake na historia yake kutoka mwaka wa 1842. Shirika la Belo lilitumia jina la A.H. Belo kutoka mwaka wa 1926 hadi mwaka wa 2002 lilipofupishwa kuwa Belo. Mgawanyiko wa shirika hili liliwapa nafasi ya kutumia jina la zamani ambalo ni linatumika kwa makumbusho ya Alfred Horatio, mwanzilishi wa "Dallas Morning News".
o "Al Día" (Lugha ya Kihispania - Dallas, Texas)
o "Quick" (gazeti la kila wiki la bure linalochapishwa na "Dallas Morning News" - Dallas, Texas)
o "Business Press" (Riverside, California)
o "The Difference Desert Daily" (Riverside, California)
o "La Prensa en Linea" (Lugha ya Kihispania - Riverside, California)
Through the Rain
"Through the Rain" ni wimbo wenye miondoko ya pop ulioimbwa na Mariah Carey. Wimbo huu ulitungwa na kuandaliwa na Carey akishirikiana a Lione Cole kwa ajili ya albamu ya tisa ya studio iliyoitwa "Charmbracelet" iliotoka mwaka (2002). Wimbo huu ulitoka kama single ya kwanza kutoka katika albamu hii iliyotoka mwaka 2002. Mwimbaji wa wimbo huu unaelezea kufikwa na mambo mengi lakini nakabiliana nayo na kupitia katika mvua.
Wimbo wa "Through the Rain" ulitegemewa kuwa single itakayomrudisha Carey katika chati ya muziki, kutokana na albamu ya ‘’Glitter ya mwaka 2001 na single zake kushindwa kufanya vizuri. Lakini hata hivyo wimbo wa "Through the Rain" uliweza kufika katika afasi ya 81 katika chati ya Marekani ya Billboard Hot 100 na haukuweza hata kuingia katika chati ya Billboard Hot 100 Airplay. Kushindwa kufanya vizuri kwa single hii ndio kulipelekea kushindwa kufanya vizuri kwa albamu ya "Charmbracelet" duniani
"Through the Rain" ulitengenezwa katika rimiksi na Hex Hector akishirikiana na Mac Quayle (HQ2), Maurice Joshua, Full Intention, pamoja na Boris Dlugosch n Michi Lange (Boris & Michi).
Lakini hata hivyo wimbo wa "Through the Rain" ndio uliofanya vizuri nchini Philippines miongoni mwa nyimbo za Mariah Carey.
Video ya wimo huu iliongozwa na Dave Meyers, na ilifanyika katika jiji la New York City.
Canadian/European CD single
U.S. CD single
Australian/European CD maxi-single #1
Australian/European/Japanese CD maxi-single #2
European CD maxi-single #3
European CD maxi-single #4
! Wasambazaji
! Mauzo
! Certification
Thank God I Found You
"Thank God I Found You" ni wimbo uliandikwa na mwanamuziki wa Marekani Mariah Carey akishirikiana na Jimmy Jam na Terry Lewis kwa jili ya albamu ya Carey ya sita, iliyojulikana kama "Rainbow", ambayo imeotoka mwaka 1999. Katika albamu hii, inawajumuisha wanamuziki kama vile Joe na kundi la wavulana la 98 Degrees na ilihamasishwa na mpenzi wa Carey wa kipindi kile ailiyeitwa Luis Miguel. Baada ya wimbo huu, ndipo matatizo ya mahusiano katika yake na mpenzi wakeyalipoanza.Wimbo huu ulitoka kama single ya pili kutoka katika albamu yao iliyotoka mwaka 2000, na kufika katika nafasi ya kwanza nchini Marekani, lakini ulikuwa na mafanikio ya wastani katika nchi nyingine.
"Thank God I Found You" ulifika katika nafasi ya kwanza nchini Marekani katika chati ya Billboard Hot 100 na Hot R&B/Hip-Hop Songs na kumfanya Carey kuwa na rekodi ya kuwa na nyimbo kumi na moja mfululizo kufika katika nafasi ya kwanza mfululizo kuanzia mwaka 1990, tangu kipindi cha wimbo wake wa "Vision of Love" hadi mwaka 2000.Pia wimbo huu ulikuwa wimbo wa sabini wa R&B kuahi kufika katika nafasi ya kwanza katika chati za muziki. Ulikaa kwa kipindi cha juma moja katik nafasi ya kwanza na baadae kutolewa na wimbo wa "I Knew I Loved You"ulioimbwa na Savage Garden. Shirika la Kurekodi Nyimbo la Marekani la RIAA mwezi Februari mwaka 2000, liliutangaza wimbo huu kuwa na medani ya dhahabu. Wimbo huu ndio ulikuwa wimbo wa mwisho kutoka kwa Carey kufika katika nafasi ya kwanza nchini Marekani, hadi wimbo wa "We Belong Together" wa mwaka 2005,
U.S. CD Single
U.S. Maxi Single
! Wasambazaji
! Mauzo
! Certification
Mbuyu
Mbuyu ("Adansonia digitata") ni mti mkubwa wa ukande wa tropiki. Matunda yake yanaitwa mabuyu, gamba la tunda linaitwa kibuyu na ubuyu ni nyama ya tunda.
Mbambakofi
Mbambakofi (pia mkambakusi, mkongo, mkola, mkora au mtame) ("Afzelia quanzensis") ni mti mwenye mbegu nyeusi na nyekundu au rangi ya machungwa ndani ya maganda meusi.
Mikoa ya Mongolia
Hii ni orodha ya mikoa ya Mongolia.
Air France
Air France (zamani iliitwa "Société Air France, S.A.") ni shirika la ndege kuu la Ufaransa iliyo na makao makuu mjini Tremblay-en-France. Air France inasafiri hadi miji 150 kote duniani.
Air France ilianzishwa mnamo 7 Oktoba 1933 baada ya muungano wa kampuni za "Air Orient", "Air Union", "Compagnie Générale Aéropostale", "Compagnie Internationale de Navigation Aérienne (CIDNA)", na "Société Générale de Transport Aérien (SGTA)".
Air France ina daraja tatu za huduma: La Première, Affaires, Premium Voyageur na Voyageur.
Viti vyake vimetengenezwa kwa ngozi, na huweza kulazwa kama kitanda chenye urefu wa mita mbili. Kila kiti kina runinga yake, taa ya kusomea, chombo cha kukandia, simu ya mkono na kabati. Vyakula hupikwa na Chef Guy Martin. Pia, kuna godoro, blanketi na mto wa kulalia.
Viti vya sehemu hii huweza kulazwa. Kila kiti kina runinga, taa ya kusomea, simu. Chakula pia hutolewa.
Viti huwezwa kulazwa hadi 118°. Kila kiti kuna simu na runinga. Chakula pia hutolewa.
Ofisi ya Airfranci ipo kwenye jengo la Roissypôle kwenye uwanja wa ndege wa Paris-Charles de Gaulle karibu na mji wa Paris. Jengo hili lilimalizika mnamo Desemba 1995. Ilisimamiwa na kampuni ya Groupement d'Etudes et de Méthodes d'Ordonnancement (GEMO). Iligharimu euro 137,000,000.
Heroes
Heroes ni kipindi cha Marekani kilichobuniwa na Tim Kring, kwenye stesheni ya NBC mnamo 25 Septemba 2006. Kipindi hiki kinaeleza jinsi wahusika wanajitambua kama wana vipawa mbalimbali na jinsi vipawa hivi vinavyoathiri maisha yao.
Misimu tatu imeshaonyeshwa na ya nne ilianza mnamo 21 Septemba 2009. Msimu wa kwanza ulivutia watazamaji milioni 14.3 nchini Marekani. Msimu wa pili wa Heroes ilivutia watazamaji milioni 13.1 nchini Marekani.
Msimu wa kwanza ina vipindi 23 ambavyo vilionyeshwa kuanzia 25 Septemba 2006 hadi 21 Mei 2007. Inatuonyesha jinsi kundi la binadamu wanavyotambua kuwa wana vipawa fulani. Mohinder Suresh, ambaye ni daktari na profesa, anafanya utafiti kuhusu watu hawa wenye vipawa. Wote wanajaribu kukabiliana na vipawa waliyonayo, wakijaribu kila mbinu kuzuia mlipuko wa bomu utakaotokea mjini New York City.
Ilianza 24 Septemba 2007. Ina jumla ya vipindi 11. Watu hawa wenye vipawa ("heroes") wanashirikiana na kuja pamoja ili kuzuia uenezaji wa virusi utakaouwa watu wote duniani.
Ina vipindi 25 iliyoanza kuonyesha mnamo 22 Septemba 2008. Inaanza pindi Nathan Petrelli karibu auwawe. Wafungwa wanapata nafasi ya kukimbia jela na "The Company" inawasaka. Pia, wanatafuta namna ya kuwafanya binadamu wa kawaida wapate vipawa.Sylar anatafuta wazazi wake wa ukweli. Mwishowe, Nathan anauliwa baada ya kupigana na Sylar. Matt anamsakanya Sylar ili asiwe na uwezo wa kuwanasa watu wenye vipawa.
Mnamo 4 Mei 2009, NBC walitangaza kuwa "Heroes" msimu wa nne itakuwa na vipindi 19.
Hope &amp; Faith
Hope & Faith ni kipindi cha kuchekesha cha Marekani iliyoonyeshwa kuanzia 26 Septemba 2003 hadi 2 Mei 2006 kwa misimu mitatu kwenye stesheni ya ABC.
Kipindi hiki kilikuwa na waigizaji wakuu: Faith Ford na Kelly Ripa. Hope Shanowski (Ford) alikuwa na mume na watoto watatu. Faith Fairfield (Ripa) alikuwa muigizaji maarufu na nduguye Hope. Kipindi hiki inatokana na maisha ya mbunifu Joanna Johnson - ambaye alikuwa mhusika katika kipindi maarufu cha "The Bold and the Beautiful". Kipindi hiki kilishirikisha wasanii wengine kama Tony Curtis, Dean Cain, Robert Wagner, Regis Philbin, Kathie Lee Gifford, Jenny McCarthy, Jaclyn Smith, Louise McCafferty na Mark Consuelos.
Kipindi hiki kilirekodiwa mjini New York City kwenye "Silvercup Studios".
Mr. &amp; Mrs. Smith
Mr. & Mrs. Smith ni filamu ya 2005 yenye kupigana na kuchekesha iliyotayarishwa na Doug Liman na kuandikwa na Simon Kinberg. Muziki wake ulitungwa na John Powell. Wahusika wa filamu hii ni Angelina Jolie na Brad Pitt.
Filamu hii inaanza pindi John (Brad Pitt) na Jane Smith (Angelina Jolie) wanajibu maswali yanayohusu ndoa yao. Maharusi hawa waneoana kwa muda wa "miaka tano au sita", lakini ndoa yao inapata pandashuka nyingi hadi wawili hawa hawajui ni lini mwisho walifanya kitendo cha ndoa. Wanaeleza jinsi walivyokutana kwa mara ya kwanza mjini Bogotá, Colombia baada ya kufukuzwa na askari. Walipendana baada ya hapo na kuoana.
Wote hawa ni wauaji wanaofanya kazi makampuni tofauti, na wote wanaficha siri hii. Jane na John wanatumwa kumuuwa Benjamin Danz. Baada ya kugunduana, wapenzi hawa wanapigana na kutaka kuuana. Baada ya kupigana kwa muda mrefu, Jane anamshikia bunduki mumewe lakini anashindwa kkupiga risasi kwa ajili ya mahaba aliyonayo. Hivyo basi, wote wanakumbatiana na kuanza upya mapenzi yao.
Kwa bahati mbaya, rafiki yake John aitwaye Addie anatumwa kuwaua John na Jane kisha atapewa $400,000. Hivyo basi, familia ya Smiths inaamua kupigana kwa pamoja ili kuokoa ndoa yao. Mwishowe, Jane na John wanashirikiana vizuri kuwaua kundi la wanajeshi waliotumwa kuwamaliza.
Filamu hii inamalizika pindi wawili hawa wanaenda kwa mkutano kuhusu ndoa yao, ambapo wanasema jinsi walivyo na raha wakiwa pamoja.Hadi 26 Oktoba 2009, filamu hii imepata mauzo ya $478,336,279 kote duniani..
Albamu mbili zilitolewa kutoka kwa filamu hii: moja ikiwa na wimbo uliotungwa na John Powell na nyingine ikiwa na nyimbo zilizotumika kwenye filamu hii. Albamu hizi zilitolewa tarehe tofauti: 28 Juni 2005 na 7 Juni 2005.
Precision Air
Precision Air ni kampuni ya ndege iliyo na makao yake mjini Dar Es Salaam nchini Tanzania. Inahudumia watalii na wafanyabiashara wanaosafiri kati ya viwanja vya ndege 10 nchini Tanzania, pamoja na ndege za kwenda nchi ya Kenya na Uganda.
Makao yake makuu ni kwenye Uwanja wa Ndege wa Kimataifa wa Julius Nyerere, mjini Dar es Salaam na vituo viko kwenye viwanja vya ndege vya Kilimanjaro, Arusha na Mwanza.
Precision Air ilianzishwa mnamo 1991 na kuanza kutoa huduma mnamo 1994. Hapo awali, kampuni hii ilikuwa ya binafsi, lakini Kenya Airways ilinunua 49% kwa $ milioni 2, wiki chache tu baada ya South African Airways kununua 49% ya Air Tanzania. Asilimia 51 iliyobaki ni ya Michael Ngaleku Shirima.
Kuanzia Oktoba 2011, Precision Air iliamua kuanza kuuza hisa zake katika soko la hisa la Dar es Salaam na hivyo umiliki wa Michael Shirima na Kenya Airways utapungua mpaka asilimia 33 kila mmoja.
Baada ya kuanza kuuza hisa zake kwa umma, Michael Shirima alitoa nusu ya hisa zake na Kenya Airways wakatoa nusu ya hisa zao. Kwa hivyo theluthi moja ya hisa hizo itamilikiwa na umma. Bei ya hisa moja inauzwa Shilingi 475.
Precision Air inasafiri hadi miji ya Dar es Salaam, Arusha, Kigoma, Kilimanjaro, Musoma, Mwanza, Bukoba, Shinyanga, Tabora, Zanzibar, Mombasa, Nairobi, Entebbe, Johannesburg na Hahaya
Mkakati wa kwenda katika maeneo mengine bado unaandaliwa.
Hadi 26 Agosti 2009, Precision Air ilikuwa na ndege zifuatazo:
Dominic Monaghan
Dominic Bernard Patrick Monaghan (amezaliwa tar. 8 Desemba 1976) ni mwigizaji filamu wa Kiingereza. Amepata umaarufu kote duniani kwa kuigiza kama Meriadoc Brandybuck katika filamu ya "The Lord of The Rings" na pia kama Charlie Pace kwenye kipindi cha "Lost". Hivi sasa, anaigiza kama Dr. Simon Campos kwenye kipindi cha FlashForward.
Monaghan alizaliwa mjini Berlin, Ujerumani. Wazazi wake ni Maureen na Austin Monaghan, ambaye ni mwalimu wa sayansi. Familia ya Monaghan waliishi katika miji ya Berlin, Dusseldorf-Lohausen, Stuttgart na Münster, wakihamahamakila takriban baada ya kila miaka minne. Baadaye, walihamia katika mji wa Manchester. Monaghan anaongea Kiingereza na Kijerumani vizuri.
Monaghan anappenda kupanda miti. Yeye anamiliki msitu mdogo nchini India na amefanya kazi kwenye tume za haki za wanyama kama PETA. Monaghan anapenda wadudu, na amefuga wanyama kama kinyonga.
Yeye anapenda kucheza kandanda na mpira wa kikapu. Yeye ni shabiki mkubwa wa timu ya Manchester United. Yeye anaishi mjini Los Angeles, California.
Yeye amewahi kuwa na uhusiano wa kimapenzi na Evangeline Lilly ambaye ni mwigizaji mwenzake wa kipindi cha "Lost" kuanzia mwaka wa 2004. Mnamo Juni 2008, Monaghan alisafiri pamoja na Lilly mpaka nchi ya Argentina ili kurekodi filamu ya "Caiga Quien Caiga". Mnamo Juni 2009, yeye na Evangeline walisafiri pamoja kwenda Rwanda. Vilevile, wawili hawa wanaonekana pamoja mjini Vancouver.